b'\n_START_ARTICLE_\nKochin juutalaiset\n_START_PARAGRAPH_\nKochin juutalaiset (my\xc3\xb6s Malabarin juutalaiset, Malabar Yehudan ja Yuda Mappila) ovat Intian juutalaisten vanhin ryhm\xc3\xa4. Sen alkuper\xc3\xa4n v\xc3\xa4itet\xc3\xa4\xc3\xa4n olevan kuningas Salomonin ajoissa, mutta historiantutkimus ajoittaa maahanmuuton Jerusalemin kukistumisen 70 jaa. aikoihin. Historiallisesti ryhm\xc3\xa4 on asunut Etel\xc3\xa4-Intiassa Cochinin kuningaskunnassa. Alue kuuluu nykyisin Keralan osavaltioon._NEWLINE_Siirtoliike, joka tapahtui useissa aalloissa, johti etniseen, muttei kielelliseen monimuotoisuuteen. Yhteis\xc3\xb6 jakautui paradesijuutalaisiin (\xe2\x80\x9dvalkoiset\xe2\x80\x9d) ja malabarijuutalaisiin (\xe2\x80\x9dmustat\xe2\x80\x9d). Historiallisesti ryhm\xc3\xa4 on ollut kahtia jakautunut: \xe2\x80\x9dmustat\xe2\x80\x9d eiv\xc3\xa4t saaneet menn\xc3\xa4 \xe2\x80\x9dvalkoisten\xe2\x80\x9d synagogaan, eik\xc3\xa4 ryhmien v\xc3\xa4lisi\xc3\xa4 avioliittoja sallittu. Jakautuminen p\xc3\xa4\xc3\xa4ttyi Kochin juutalaisten sulauduttua Israelin yhteiskuntaan. Molemmat ryhm\xc3\xa4t puhuivat judeo-malajalamia, joka on malajalamin kielen murre. Suurin osa Kochin juutalaisista muutti Israelin valtion perustamisen j\xc3\xa4lkeen Israeliin. J\xc3\xa4ljelle j\xc3\xa4\xc3\xa4nyt ryhm\xc3\xa4 on vaarassa h\xc3\xa4vit\xc3\xa4. Vuonna 2011 Kochin kaupungissa asui 9 juutalaista.'